આખું ઇન્ટરનેટ કેવી રીતે ચાલે છે એ સમજવું હોય તો ફક્ત યુટ્યૂબનું ઉદાહરણ કાફી થઈ પડે. તમે પીસીમાં અથવા સ્માર્ટફોનમાં યુટ્યૂબ ઓપન કરીને કોઈ પણ વીડિયો જુઓ, ધારો કે ક્રિકેટનો કોઈ વીડિયો, તો પછી જ્યારે પણ તમે ફરી યુટ્યૂબમાં જાઓ ત્યારે ક્રિકેટના ઢગલાબંધ વીડિયો બતાવવામાં આવે. ઇન્ટરનેટ પર લગભગ બધે જ આવું ચાલે છે – તમે કોઈ પણ વાતમાં થોડોક રસ બતાવો એટલે એ સર્વિસ રીતસર તમારી પાછળ પડી જાય અને એ બાબતને લગતું વધુમાં વધુ કન્ટેન્ટ બતાવવાની કોશિશ કરે.